Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1262

1. A 19. § (2) bekezdésében elõírt folyamatos nyilvántartásnak olyannak kell lennie, amelyben az adott idõszakra legalább az alábbi adatok szerepelnek: — a 24 hónaposnál idõsebb korú elhullott szarvasmarhák száma; — a 24 hónaposnál idõsebb korú nem járványelfojtás keretében leölt szarvasmarhák száma; — a 24 hónaposnál idõsebb korú kényszervágásra küldött szarvasmarhák száma; — a 24 hónaposnál idõsebb korú szarvasmarhák száma, amelyeket valamely mentesítési program keretében küldtek vágóhídra, de nem voltak klinikailag egészségesek; — a 30 hónaposnál idõsebb korú, rendes vágásra küldött szarvasmarhák száma, ezen belül a mentesítési program keretében levágatott és klinikailag egészséges egyedek száma; — az importált szarvasmarhák száma, az ilyen egyedek születési ideje (év, hó), az importálás ideje (év, hó), az elhullásuk, vágóhídra küldésük, illetve belföldön történõ értékesítésük vagy exportálásuk ideje (év, hó).

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes